Publication: Magyar Közlöny
Issue: MK-2000-100 (Year: 2000, Number: 100)
Era: 1990-2004
Section: A 32/1995. (XII. 30.) KHVM rendelet mellékletében
Paragraph Index: 68

1. Közlekedésépítő-informatikai technikus szakképesítés szakmai és vizsgáztatási követelményei rész A IV. pontjának 4.2.1. és 4.2.2. alpontjai helyébe a következő rendelkezések lépnek: „4.2.1. Az írásbeli vizsga tartalma A) A Híd- és közlekedésépítés vizsgatárgy tartalma A Híd- és közlekedésépítés írásbeli vizsga feladatai a hídépítés, a statika, a szilárdságtan és vasbeton szerkezetek, a közlekedésépítés, az építésirányítási és vállalkozási ismeretek, az informatika és számítástechnika tantárgyak azon ismeretanyagát tartalmazzák, amelyek konkrét híd-, út-, vasútépítési témához kapcsolódva számítási, rajzi és szervezési feladatok formájában a vizsgázók teljesítményképes tudásának sokoldalú mérésére alkalmasak. Az írásbeli tételek legalább 5 feladatot tartalmaznak. A vizsgán számítási segédeszköz, rajzeszköz és számítási segédlet (táblázatgyűjtemény) használható. B) Informatika és számítástechnika vizsgatárgy tartalma Valamely gazdasági rendszer vagy részfolyamat informatikai összefüggéseinek elemzése, gyakorlati problémák célszerű megközelítése és feltárása. A dolgozatot korszerű szövegszerkesztő programmal kell elkészíteni. Alkalmazni Minden tétel 3 kérdéskörből áll. Az 1. és 2. kérdéskört magába foglaló tételek az infrastruktúrával, a szennyeződésekkel, valamint a természetes környezet és a közlekedés kölcsönhatásával foglalkoznak. A harmadik kérdéskörre kiterjedő tétel egy egyszerű számítási feladat (hidrológiai, statisztikai, méretezési).

Source: https://magyarkozlony.hu/hivatalos-lapok/a17970fbb5d2f315315e78693745ceacd65e45fb/dokumentumok/4d2ff7558d1edfddd0dc15f6ae31e93027d65c78/letoltes